AJA ผนึกพันธมิตรบริจาค “สิ่งของ” ช่วยปชช.กระทบโควิด-19
AJA ผนึกพันธมิตรบริจาค “สิ่งของ” ช่วยประชาชนที่ได้รับผลกระทบโควิด-19 ให้รัฐบาลนำไปจัดสรรช่วยเหลือโดย ดร.อมร มีมะโน เป็นตัวแทนในการรับมอบ ณ ตึกบัญชาการ 1 ห้องประชุม 301 (ชั้น 3) ทำเนียบรัฐบาล

23 พ.ย. 2564

นายพิชัย ปัญจสังข์ ประธานเจ้าหน้าที่บริหาร บริษัท เอเจ แอดวานซ์ เทคโนโลยี จำกัด (มหาชน) หรือ AJA พร้อมคณะนำกลุ่มพันธมิตรนักธุรกิจชั้นนำชาวไทย-จีน ประกอบไปด้วย นายกสมาคมนักธุรกิจยุคใหม่ ไทย-จีน, สมาคมผู้ประกอบการระบบรักษาความปลอดภัยไทย, สมาคมพัฒนาเศรษฐกิจ ไทย-จีน-ตงเหม็ง, สมาคมนักธุรกิจปักกิ่ง ประเทศไทย,บริษัท ไทย เกาะช้าง คลับ จำกัด ,บริษัท เอเจ อี คอมเมิร์ซ จำกัด,บริษัท เอเอ็มซี คอนซัลแทนซี จำกัด, บริษัท แอกโกร รีพับบลิค อินเตอร์ เนชั่นแนล จำกัด, และบริษัท บาร์ ซิตี้ จำกัด, นำสิ่งของร่วมบริจาคช่วยเหลือประชาชนที่ได้รับผลกระทบจากการแพร่ระบาดของเชื้อโควิด-19 ให้รัฐบาลนำไปจัดสรรช่วยเหลือผู้ได้รับความเดือดร้อน โดยนายอนุชา นาคาศัย รัฐมนตรีประจำสำนักนายกรัฐมนตรี มอบหมายให้ ดร. อมร มีมะโน ที่ปรึกษารัฐมนตรีประจำสำนักนายกรัฐมนตรี เป็นตัวแทนในการรับมอบในครั้งนี้ ณ ตึกบัญชาการ 1 ห้องประชุม 301 (ชั้น 3) ทำเนียบรัฐบาล เมื่อวันก่อน